### 

**Csongrád Város Önkormányzata Képviselő-testületének .../.... (...) önkormányzati rendelete**

**A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2021. (II.11.) önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőt rendeli el:

**1. §**

A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2021.(II.11.) önkormányzati rendelet 3. § (1) bekezdés a)–c) pontja helyébe a következő rendelkezések lépnek:

Csongrád Városi Önkormányzat Képviselő-testülete az Önkormányzat 2021. évi költségvetésének

„*a)* kiadási főösszegét 5.239.213.631Ft-ban, azaz Ötmilliárd-kettőszázharminckilencmillió-kettőszáztizenháromezer-hatszázharmincegy Ft-ban,

*b)* bevételi főösszegét 5.121.123.631Ft-ban, azaz Ötmilliárd-egyszázhuszonegymillió-egyszázhuszonháromezer-hatszázharmincegy Ft-ban.

*c)* hiányát 118.090.000Ft-ban, azaz Egyszáztizennyolcmillió-kilencvenezer Ft-ban állapítja meg-”

**2. §**

(1) A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2021.(II.11.) önkormányzati rendelet 5 § (1) és (2) bekezdése helyébe a következő rendelkezések lépnek:

„(1) A 3. § (1) bekezdésben megállapított 5.121.123.631 Ft bevételi főösszeg önkormányzat és költségvetési szervek címének, alcímének, előirányzat-csoportok és kiemelt előirányzatok szerinti részletezését a rendelet 2. melléklete tartalmazza.”

(2) A 3. § (1) bekezdésben megállapított bevételi főösszegből:

|  |  |  |
| --- | --- | --- |
| 1. | intézményi működési bevétele | 783.276.216Ft |
| 2. | közhatalmi bevétel | 1.101.557.533Ft |
| 3. | működési célú támogatás államháztartáson belülről | 2.235.292.737Ft |
| 4. | felhalmozási és tőkejellegű | 155.000.000Ft |
| 5. | működési célú pénzeszköz átvétel és támogatásértékű bevétel | 105.254.354Ft |
| 6. | felhalmozási célú támogatás és támogatásértékű bevételből származó bevétele | 207.671.576Ft |
| 7. | egyéb felhalmozási célú átvett pénzeszközök | 42.000.000Ft |
| 8. | likvid hitel felvétel | 200.000.000Ft |
| 9. | előző évi maradvány igénybevétele | 291.071.215Ft |
|  | **Összesen:** | 5.121.123.631Ft |

**3. §**

A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2021.(II.11.) önkormányzati rendelet 6. § (1) és (2) bekezdése helyébe a következő rendelkezések lépnek:

„(1) A 3. § (1) bekezdésében megállapított 5.239.213.631 Ft kiadási főösszeg az önkormányzat és költségvetési szervei címek, alcímek, előirányzat-csoportok és kiemelt előirányzatok szerinti részletezését, valamint a költségvetési szervek létszám-előirányzatát a rendelet 3. és 4. mellékletei tartalmazzák.

(2) A 3. § (1) bekezdésben megállapított kiadási főösszegből

|  |  |  |
| --- | --- | --- |
| 1. | személyi juttatások | 1.819.150.944Ft |
| 2. | járulékok | 269.914.998Ft |
| 3. | ellátottak pénzbeli juttatása | 27.923.115Ft |
| 4. | egyéb dologi kiadások | 1.841.895.582Ft |
| 5. | pénzeszköz átadás, egyéb támogatás | 368.678.171Ft |
| 6. | beruházások | 317.580.038Ft |
| 7. | felújítások | 238.273.544Ft |
| 8. | egyéb felhalmozási kiadás | 51.009.469Ft |
| 9. | kölcsönök nyújtása | 7.450.000Ft |
| 10. | felhalmozási célú támogatás nyújtása | 7.550.000Ft |
| 11. | fejlesztési hiteltörlesztés | 39.300.000Ft |
| 12. | likvidhitel törlesztés | 200.000.000Ft |
| 13. | államháztartáson belüli megelőlegezés visszafizetése | 50.487.770Ft |
|  | **Összesen:** | 5.239.213.631Ft |

**4. §**

(1) A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2021.(II.11.) önkormányzati rendelet az 1. melléklet szerinti 8.5. melléklettel egészül ki.

(2) A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2021.(II.11.) önkormányzati rendelet a 2. melléklet szerinti 9.5. melléklettel egészül ki.

**5. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| Bedő Tamás  polgármester | dr. Juhász László  jegyző |

Végső előterjesztői indokolás

Az Államháztartásról szóló 2011. évi CXCV. törvény 23. §-a szerint a helyi önkormányzat költségvetéséről rendeletben dönt, és meghatározza, hogy a rendeletnek milyen előirányzatokat, illetve rendelkezéseket kell kötelezően tartalmaznia. A rendelet-tervezetben az Áht. 23. § (2) bekezdés a) pontjának módosított szabályai szerint az önkormányzat költségvetési bevételei és költségvetési kiadásai előirányzat csoportok, önként vállalt és állami kiemelt előirányzatok, kötelező feladatok szerinti bontásban kerültek bemutatásra.

A költségvetés összeállításának részletes szabályait az államháztartásról szóló törvény végrehajtásáról szóló 368/2011. (XII.31.) Korm. rendelet, a finanszírozás rendjét és az állami hozzájárulás mértékét a központi költségvetésről szóló törvény határozza meg.